**Ministru kabineta noteikumu projekta „Grozījums Ministru kabineta 2013. gada 30. aprīļa noteikumos Nr. 240 “Vispārīgie teritorijas plānošanas, izmantošanas un apbūves noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Teritorijas attīstības plānošanas likuma 7.panta pirmās daļas 6. un 7.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zemkopības ministrija ir sagatavojusi Ministru kabineta noteikumu projektu „Grozījums Ministru kabineta 2013. gada 30. aprīļa noteikumos Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – noteikumu projekts).  Patlaban spēkā ir Ministru kabineta 2013. gada 30. aprīļa noteikumi Nr. 240 “Vispārīgie teritorijas plānošanas, izmantošanas un apbūves noteikumi” (turpmāk – noteikumi Nr. 240).  Noteikumu Nr.240 143. punkts ietver prasību, ka, plānojot cūku novietņu izvietojumu, jāraugās, lai apkārtējā teritorijā 3 km rādiusā cūku blīvums nepārsniegtu 1500 dzīvnieku vienību.  Minētā prasība tiek dažādi interpretēta, izmantojot cūku blīvuma aprēķināšanas metodi, un tas rada domstarpības starp cūku ganāmpulka īpašniekiem un vidi kontrolējošām iestādēm. Izmantojot cūku blīvuma aprēķina metodi atbilstoši Ministru kabineta 2014.gada 23.decembra noteikumu Nr.834 “Noteikumi par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem” 1.pielikumā noteiktajām dzīvnieku vienībām uz vienu vietu kūtī gadā, tiek kavēta cūkkopības uzņēmumu paplašināšanās un modernizācija, kā arī mazinās to saražotās produkcijas konkurētspēju.  Esošās vides aizsardzības prasības, kas jāievēro lopkopības uzņēmumiem, jau ir noteiktas likumā “Par piesārņojumu”, likumā “Par ietekmes uz vidi novērtējumu” un uz minēto likumu pamata izdotajos Ministru kabineta noteikumos. Papildus esošajām vides aizsardzības prasībām tiek plānota arī jaunu Vides aizsardzības prasību noteikšana – Ministru kabineta noteikumi “Īpašās vides prasības mājputnu vai cūku intensīvai audzēšanai”, kas veicinās valsts noteikto vides aizsardzības mērķu īstenošanu.  Noteikumu projekta mērķis ir atcelt nosacījumu, ka 3 km rādiusā cūku blīvums nedrīkst pārsniegt 1500 dzīvnieku vienību, lai cūkkopības uzņēmumi varētu paplašināties un modernizēties un to saražotā produkcija būtu konkurētspējīga, kā arī lai novērstu dažādās interpretācijas iespējas un neradītu apdraudējumu cūkkopības nozares izaugsmei.  Noteikumu Nr. 240 esošās normas atcelšana sekmēs cūkkopības nozares attīstību – cūkgaļas ražošanu, konkurētspējas stiprināšanu, kā arī eksporta veicināšanu. Ir būtiski nodrošināt iedzīvotājus ar Latvijā saražotu kvalitatīvu cūkgaļu, mazinot Latvijas patērētāju atkarību no cūkgaļas importa un importētāju cenu diktāta. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |

|  |  |  |  |
| --- | --- | --- | --- |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķgrupa, uz kuru attiecināms noteikumu projekta tiesiskais regulējums, ir cūku ganāmpulku īpašnieki un turētāji, kuri nodarbojas ar intensīvu cūku audzēšanu un kuriem nepieciešama A kategorijas atļauja saskaņā ar likumu „Par piesārņojumu”.  Pamatojoties uz Vides pārraudzības valsts biroja tīmekļvietnē (<http://www.vpvb.gov.lv/data/files/ippc/A_Uznem_Saraksts_20122017.pdf>) pieejamo informāciju 2017. gadā, Latvijā kopumā bija reģistrētas 27 cūku saimniecības, kurām nepieciešama A kategorijas atļauja. |
| 2. | | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums samazinās administratīvo slogu gan kontrolējošai iestādei, gan cūku ganāmpulku īpašniekiem.  Noteikumu projekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Tas pozitīvi ietekmēs uzņēmējdarbības vidi un dažāda lieluma uzņēmumus, Nacionālā attīstības plāna rādītāju sasniegšanu un konkurenci, veicinot augstvērtīgu dzīvnieku audzēšanu, cūkgaļas ražošanu, konkurētspēju un eksportu.  Noteikumu projekta tiesiskā regulējuma ietekme uz vidi ir nebūtiska, jo ir pieņemta virkne citu normatīvo aktu, kā arī tiks apstiprināti jauni normatīvie akti par labākajiem pieejamiem tehniskajiem paņēmieniem un amonjaka emisiju samazinošiem pasākumiem, lai mazinātu ietekmi uz vidi. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksmes ar Vides aizsardzības un reģionālās attīstības ministriju, Valsts vides dienestu un Vides pārraudzības valsts biroju. Projekts elektroniski nosūtīts saskaņošanai Lauksaimnieku organizāciju sadarbības padomei, Zemnieku saeimai un Latvijas cūku audzētāju asociācijai.  Informācija par normatīvā akta projektu tika ievietota tīmekļa vietnē [www.zm.gov.lv](http://www.zm.gov.lv). |
| 2. | Sabiedrības līdzdalība projekta izstrādē | Pēc publicēšanas Zemkopības ministrijas tīmekļa vietnē ikvienam sabiedrības pārstāvim ir iespēja sniegt viedokli, iebildumus un priekšlikumus par sagatavoto noteikumu projektu.  Zemnieku saeima, Lauksaimnieku organizāciju sadarbības padome un Latvijas cūku audzētāju asociācija projektu elektroniski saskaņoja bez iebildumiem |
| 3. | Sabiedrības līdzdalības rezultāti | Zemnieku saeima Lauksaimnieku organizāciju sadarbības padome un Latvijas cūku audzētāju asociācija atbalsta projekta tālāku virzību. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides pārraudzības valsts birojs un Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un uzdevumus, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs J. Dūklavs

Zemkopības ministrijas valsts sekretāre D.Lucaua

Lavrinoviča 67027528

[Ineta.Lavrinovica@zm.gov.lv](mailto:Ineta.Lavrinovica@zm.gov.lv)